Komisijos reglamentas (EB) Nr. 1082/2001
2001 m. birželio 1 d.
iš dalies keičiantis Reglamentą (EB) Nr. 562/2000, nustatantį išsamias Tarybos reglamento (EB) Nr. 1254/1999 taikymo taisykles dėl galvijienos supirkimo, ir pataisantis Reglamentą (EB) Nr. 590/2001, nukrypstantį ir iš dalies keičiantį Reglamentą (EB) Nr. 562/2000
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Reglamentą (EEB) Nr. 1254/1999 dėl bendro galvijienos rinkos organizavimo [1], ypač į jo 47 straipsnio 8 dalį,
kadangi:
(1) Komisijos reglamente (EB) Nr. 562/2000 [2] su paskutiniais pakeitimais, padarytais Reglamentu (EB) Nr. 590/2001 [3], yra nustatytos išsamios Tarybos reglamento (EB) Nr. 1254/1999 taikymo taisyklės dėl galvijienos supirkimo. Ypač Reglamento (EB) Nr. 562/2000 17 straipsnyje yra nustatytos tam tikros perėmimo ir pirminio patikrinimo sąlygos.
(2) Nukrypstant nuo Reglamento (EB) Nr. 562/2000 4 straipsnio 2 dalies, Reglamento (EB) Nr. 590/2001 su paskutiniais pakeitimais, padarytais Reglamentu (EB) Nr. 826/2001 [4], 1 straipsnio 2 dalies b punkte yra numatytas penkių šonkaulių priekinių ketvirčių supirkimas. Siekiant paaiškinti pirminių patikrinimų, atliekamų perimant ketvirčius, tvarką, taisykles reikėtų iš dalies keisti.
(3) Reglamento (EB) Nr. 590/2001 angliškosios versijos 1 straipsnio 2 dalies b punkte yra padaryta klaida. Be to, Reglamento (EB) Nr. 590/2001 1 straipsnio 7 dalies paskutinėje pastraipoje žodis "straipsnis" keičiamas žodžiu "straipsnio dalis".
(4) Todėl reikėtų atitinkamai pataisyti ir iš dalies keisti Reglamentus (EB) Nr. 562/2000 ir (EB) Nr. 590/2001.
(5) Atsižvelgiant į įvykių raidą, šis reglamentas turi įsigalioti tuoj pat.
(6) Šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 562/2000 17 straipsnio 3 dalies antra pastraipa pakeičiama taip:
"Tikrinamos ne daugiau kaip 20 tonų svorio skerdenų pusių siuntos, kaip numatyta intervencinės agentūros. Tačiau jeigu yra siūlomi ketvirčiai, intervencinė agentūra gali leisti, kad siuntą sudarytų daugiau kaip 20 tonų skerdenų pusių. Kai atmetama daugiau kaip 20 % kiekvienos siuntos visų skerdenų, remiantis 6 dalimi, atmetama visa siunta."
2 straipsnis
Reglamentas (EB) Nr. 590/2001 pataisomas taip:
1) (Tik angliškoji versija.)
1 straipsnio 2 dalies b punktas formuluojamas taip:
"b) Intervencinis supirkimas taikomas šiems produktams: penkių šonkaulių priekiniams ketvirčiams, gautiems tiesiai perpjovus Reglamento (EB) Nr. 562/2000 4 straipsnio 2 dalyje nurodytas skerdenas arba skerdenų puses; priekinių ketvirčių kaina apskaičiuojama skerdenų kainai taikant koeficientą 0,80."
2) 1 straipsnio 7 dalies paskutinės pastraipos pirmasis sakinys formuluojamas taip:
"Be to, produktams, įsigytiems taikant šią dalį:".
3 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. birželio 1 d.